Lingua di ghjallu

A Lingua di ghjallu (o lingua di ghjaddu) (Serapias neglecta) hè un fiore chì face parte di a famiglia di l'Orchidaceae.

Descrizzione
Hè una pianta erbacea bulbosa incù un fustu altu 15-30 cm. U so apparatu radicale hè custituitu da dui rizotuberi ovoidali. E foglie, lungarine, di culore verde-turchine, si trasformanu à pocu à pocu versu l'arice di u fustu in brattee virdicce incù sfumature rossu-viulacee. I fiori, da 3 à 8, sò riuniti in un'infiuriscenza breve è cumpatta. I sepali, ovatu-lungarini, è i petali, incù una basa larga è un arice filiforme, formanu un elmu di culore grisgiu-argintinu, incù nervature rosse. U labellu hè bipartitu in un ipochilu di culore rossu-brunu, rinchjusu solu in parte da l'elmu tepalicu, incù duie callusità basale lucichente, nittamente divergente, è un epichilu largu (20-30 mm x 12-23 mm), à forma di core, di culore varievule da ocru à rossu salmone, incù una densa lanughjina biancastra.

Ripartizione
A lingua di ghjallu cresce in i prati, da 0 a 600 metri d'altitudine.

L'areale di 'ssa spezia d'orchidea hè circuscrittu à a Cruazia, a Grecia, Corsica, a Francia sudorientale (Pruvenza), è à a fascia tirrenica di Liguria è TuscanaLista rossa di l'IUCN, Serapias neglecta. A lingua di ghjallu hè rara in Piemonte è in Emilia-Romagna.

 In Corsica 
A lingua di ghjallu hè assai cumuna in Corsica.Jeanmonod & Gamisans (2013).

Tassunumia
A spezia face parte di u gruppu Serapias vomeracea (sizzione Bilamellaria).
U numeru cromusomicu di Serapias neglecta hè 2n=36.

Sinonimi
Parechji sinonimi di Serapias neglecta sò:
 Isias triloba De Not.
 Serapias cordigera ssp. neglecta (De Not.) K.Richt.
 Serapiastrum neglectum (De Not.) A.A.Eaton

Ibridi
Serapias neglecta pò dà vita à ibridi incù altre spezie di Serapias trà e quale:
 Serapias × albertii E.G.Camus (1892) (ibridu di S.neglecta × S. vomeracea)
 Serapias × godferyi A. Camus (1926) (S. cordigera × S.neglecta)
 Serapias × meridionalis E.G. Camus (1892) (S. lingua × S.neglecta)

Sò stati inoltri discritti ibridi intergenerichi incù u generu Anacamptis :
× Serapicamptis bevilacquae (Penz.) J.M.H.Shaw, 2005 (A. morio × S. neglecta)
× Serapicamptis mutata (E.G.Camus) J.M.H.Shaw, 2005 (A. palustris × S. neglecta)
× Serapicamptis pisanensis (Godfery) J.M.H.Shaw, 2005 (A. laxiflora × S. neglecta)
× Serapicamptis triloba (Viv.) J.M.H.Shaw, 2005 (A. papilionacea × S. neglecta)

Biolugia

'Ss'orchidea hè una pianta vivace chì fiurisce di veranu. Si riproduce per u più da a dispersione di i so granelli, chì sò lebbii è ponu esse traspurtati da u ventu annantu à icorte distanze. Serapias neglecta hè ancu capace à riproduce si in multiplicazione vegetativa, furmendu cusì culonie d'individui culligati trà di elli da rizomi suttarranii. 

 Prutezzione
A lingua di ghjallu hè cunsiderata cum'è una spezia vulnerabile per causa di a distruzzione di u so ambiente naturale. L'attività umane, tale l'urbanisazione, l'agricultura intensiva è u sviluppu turisticu, anu caghjunatu una calata significativa di e so pupulazione. E misure di cunsirvazione sò necessarie per prisirvà 'ssa spezia, in particulare a prutezzione di i so ambienti è a sensibilisazione di u publicu à a so impurtanza eculogica.

Com'è tutte l'urchidee, a lingua di diavulu hè prutetta da:
 a cunvinzione internaziunale di Washington (CITES) chì interdisce u cummerciu di e spezie di fauna è di flora minacciate di sparizione à u livellu internaziunale.

 In Corsica 
A lingua di ghjallu hè assai cumuna in Corsica.

 Referenze 
  Conrad, Marcella,  I corsi è e piante salvatiche, avà è innanzi, 1981, Adecec
 Gamisans, Jacques (1996), A flora endemica di Corsica - La flore endémique de Corse, Edisud (in francese)

 Note 

Categoria:Orchidaceae
Categoria:Flora di Corsica